ming030890/wiki-yue-high-quality huggingface dataset:
陳柏源

陳柏源（1999年7月26號—），藝名閩南狼PYC，係臺灣臺中市出身嘅創作男歌手、網路紅人同YouTuber。創作有《中國老總》、《全閩抗疫》、《閩男本色》、《福建艦，福建見》、《求你快點打》、《反攻大陸》等歌曲。

海外學生時期
陳柏源13歲讀國中嗰陣曾經被屋企人送到河南省嵩山少林寺學習少林功夫。2018年喺美國讀高中嗰陣受到種族歧視，後嚟反思係因為「有個好大嘅獨裁國家成日喺國際社會上搞到華人冇面」所導致。同年再轉報考中國共產黨中央統戰部直屬嘅華僑大學法學院，必須修讀「習近平思想概論」，佢自稱「感覺好似入咗集中營」。

音樂創作時期
2024年5月30號，陳柏源同旗下嘅音樂廠牌「閩狼本色」因為勞資爭議拒絕履行法律義務，而被福建省泉州市豐澤區人民法院列為失信被執行人。陳柏源事後喺訪談影片入面話，佢喺中國嘅公司被「臺聯會會長嗰仔」等其他投資人掏空挖角，同埋被中國網民抹黑做「臺獨」，先至令佢「幡然醒悟」，又話「問題喺政治制度、民主同專制嘅唔同」。

返臺期間
2024年12月6號，臺灣網紅温子渝（八炯）發布同陳柏源合作拍攝嘅影片《中國統戰紀錄片》，其中指控中華人民共和國政府同中國共產黨「利誘、收買」臺灣特定網紅舔共、對臺灣人進行統戰、攻擊臺灣自由民主制度同民主進步黨政府，曝光中共大外宣諸多虛偽不實同最近經費比較緊。
陳柏源喺決定同反共網紅八炯合作揭露中共統戰手法之前，曾經多次去到臺灣各大宮廟擲筊請示，並透過聖筊獲得神明嘅指引。每座宮廟嘅神明均以聖筊明示，佢應該走上反共之路。喺最終決定聯絡八炯之前，佢更係連續獲得六個聖筊，進一步堅定咗佢嘅信念。佢話呢啲神明嘅指示喺佢感到迷茫嗰陣帶俾佢信心，最終令到佢同八炯合作拍攝影片，揭露中共對臺灣嘅統戰策略。之後，陳喺中國嘅社交媒體賬號被封禁。
曾經係中國共產黨統戰樣板嘅陳柏源話，返到臺灣服兵役之後逐漸清醒，意識到民主、自由、人權嘅重要性，唔願意協助中國共產黨洗腦家鄉人民。佢對臺灣人話唔好相信對岸嘅甜言蜜語，呼籲團結對抗中共，守護臺灣。佢批評中國共產黨先係「境外勢力、馬列子孫」，又話「推翻帝制，推翻馬列思想，推翻共產主義，呢啲先係中華兒女」。佢又呼籲大家「應該挺身而出，集結所有反共勢力、民主陣營嘅力量，凝聚眾人意識，一齊推翻專制獨裁政權」。陳柏源話佢主動搵八炯做「統戰記錄片」嘅使命係「推翻共產黨」。
吳家瑋

吳家瑋，CBE，GBS，JP（英文：Chia-Wei Woo；1937年11月13號—2025年3月2號）係香港科技大學創校校長，辭職後係榮休校長同埋榮休講座教授。
吳家瑋喺上海出世，1954年喺香港培正中學畢業，1955年去美國留學，讀物理學同埋數學。1983年45歲嗰陣時，受聘出任三藩市州立大學校長，成為美國史上第一位華裔大學校長。1988年9月出任香港科技大學創校校長。
陳永華

陳永華，JP（1954年2月2號—）係香港作曲家。

政治參與
佢亦係香港親中陣營嘅支持者，曾經有份參與一份聯署，支持北京當局未經諮詢或香港人同意而強行訂立，搞到泛民主派一致負評嘅《香港國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早瓜老襯。
喺2014年，佢有份贊助慶祝中國65週年嘅官方國慶晚會。

選舉及提名經歷
喺2016年，佢成為香港特别行政區選舉委員會體育、演藝、文化及出版界（文化小組）委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名鄧飛。
陳清霞

陳清霞，GBS，SBS，JP（Eliza Chan，1956年—）係香港親中派政治人物。

政治立場
佢係香港親中派一員，有份贊助慶祝中國65週年嘅官方國慶晚會。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
2021年9月，陳清霞成為香港特别行政區選舉委員會委員（港區全國政協委員）。2022年，佢喺李家超無提政綱嘅情況下，有份提名李家超參與2022年香港行政長官選舉。
3月2號

3月2號係公曆年嘅第61日（閏年第62日），離年尾重有304日。
<< - 3月 - >>



大件事
1836年：德薩斯脫離墨西哥獨立，成立德薩斯共和國（英文：Republic of Texas）。
1946年：胡志明被選為北越國家主席。
1956年：摩洛哥脫離法國獨立。
1961年：西班牙畫師畢加索同模特兒Jacqueline Roque（法文：Jacqueline Roque）結婚。
1962年：緬甸將軍吳奈溫發動政變奪取政權，成為咗緬甸嘅阿頭。
1969年：中華人民共和國同蘇聯邊防部隊响烏蘇里江珍寶島上發生武裝衝突。
1969年：和諧客機首飛。
1970年：津巴布韋脫離英國獨立，成立津巴布韋共和國。
1995年：互聯網服務公司Yahoo!成立。
2008年：2008年俄羅斯總統選舉，由梅德韋傑夫當選。
2009年：畿內亞比紹總統維埃拉（葡萄牙文：João Bernardo Vieira）喺軍事政變入面畀叛變士兵殺死。
2012年：第3屆巴基斯坦上議院選舉。
2017年：第6屆北愛爾蘭議會選舉。
陳經緯

陳經緯係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
陳耀東

陳耀東，香港親中派人物，任職陳森記森利建築有限公司。
佢曾經參與公開聯署支持北京未經諮詢或香港人同意，強行訂立嘅《港版國安法》。
陳起馨

陳起馨，香港已故親中派演藝文化界人士。

政治參與
佢係香港親中派嘅支持者。
喺2014年，佢有份贊助慶祝中國65週年嘅官方國慶晚會。
喺2020年，佢曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

選舉及提名經歷
喺2016年，佢成為香港特别行政區選舉委員會體育、演藝、文化及出版界（文化小組）委員。之後，佢有份提名林鄭月娥參與2017年香港行政長官選舉。
陳鑑林

陳鑑林，GBS，SBS，JP（CHAN Kam-lam，1949年1月22號—），人稱「陳橄欖」，係香港立法會（選委會界別、九龍東選區）前議員（1998-2016），民主建港協進聯盟成員兼會務顧問，廣東汕頭出世，佢同陳俊傑兩仔爺曾經做過觀塘區議員，侄女陳慧婷（又名陳蒨葶、葉慧婷）就係社區工作者、地產經紀。

選舉經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會基層社團委員。之後佢喺李家超無提政綱嘅情況下，有份提名李家超參與2022年香港行政長官選舉。
TARAKO

Tarako（1960年12月17號—2024年3月4號）係日本一個女配音員，係動畫《櫻桃小丸子》主角小丸子嘅指定配音員。
雲南

雲南（粵拼：wan4 naam4），簡稱滇（滇讀田，tin4）或者雲（wan4），喺中國西南，家下係中華人民共和國雲南省，省城昆明。佢位於中國邊境，黐住緬甸、老撾同埋越南。

大唐之前
滇國嘅青銅雕塑
前3世紀，楚國大將莊嶠入滇池地區，建立滇國。前221年，秦始皇統一六國，喺雲南東北部設立郡縣，開埋五尺道自家下嘅曲靖聯繫內地。前109年，漢武帝派將軍郭昌入滇征服西南夷，設立益州郡同埋24個縣，郡治滇池縣（家下晉寧），開闢通去緬甸同埋印度嘅商道，又派唐蒙修復擴建五尺道，更名為西南夷道。漢朝征服西南夷時，發現當地有來自「身毒」嘅商人（今日巴基斯坦嘅信德省，梵語叫做「Sindhu」。三國時期，雲南地區叫做「南中」，225年，蜀國丞相諸葛亮率大軍降服「南中」大姓孟獲。320年代，爨氏入滇，爨琛喺昆川（家下晉寧）稱王，爨氏統治維持400年。

南詔國同埋大理國
大理崇聖寺三塔
唐朝時，738年，洱海地區嘅蒙舍詔部落首領皮羅閣兼併其他五詔，建立南詔國，被唐朝封為雲南王。跟住建都太和城（今大理市）。902年，南詔國權臣鄭買嗣奪位自立，改國號大長和。929年，趙善政滅大長和國，建立大天興，跟住東川節度使楊乾貞滅大天興國，改國號大義寧。937年，白族段思平滅大義寧，建立大理國，都城大理。疆域包括現時嘅雲南省，貴州省，四川省西南部，緬甸北部地區，以及老撾同埋越南嘅少數地區。

元明清時期
1253年，忽必烈派蒙古軍隊征服大理國，1276年正式建立雲南行省。色目人賽典赤任平章政事，省會中慶路（昆明）。喺雲南開發重要嘅銅礦同埋銀礦，產量佔全國一半以上。大批色目人及少量蒙古人移居雲南，形成今日嘅雲南回族同埋蒙古族。1381年，明朝洪武皇帝派大將傅友德、沐英率軍隊攻佔雲南，滅元朝梁王，漢族軍民開始大批移入雲南，從明初到明末，雲南人口由廿幾萬增加到140幾萬。隨住大批漢族人口移民雲南，令雲南嘅經濟同埋文化都有長足嘅進步。明朝末年，南明永曆皇帝逃亡到雲南。清朝初年，1659年，派平西王吳三桂追捕永曆。1662年吳三桂喺緬甸捉到永曆皇帝，喺昆明絞死。吳三桂駐守雲南。1856年－1873年，雲南迴民以大理為中心建立杜文秀穆斯林政權，幾乎佔領昆明城以外嘅雲南全境。戰後，雲南回族人口大量減少。晚清時期，英國征服緬甸，法國征服越南，兩國勢力對雲南產生一定影響。邊境地區開放咗幾處通商口岸：騰沖、蒙自、思茅。1910年，法國投資嘅滇越鐵路（中國境內部分家下叫昆河鐵路）通車。1909年，清朝實行新政，雲南編立新軍，成立陸軍講武堂。

民國
1911年10月30日（重陽節），蔡鍔、唐繼堯率新軍發動重九起義，脫離清朝。1915年12月25日，蔡鍔、唐繼堯又喺度發動反對袁世凱嘅護國運動。民國時期，滇軍喺雲南形成割據局面，先後有唐繼堯、龍雲（1928年－1945年）等統治雲南。
1938年抗日戰爭期間，付出極大代價嘅滇緬公路修通，成為中國同境外聯繫唯一嘅交通線。1942年有十幾萬中國遠征軍從雲南進入緬甸配合英軍同日軍作戰，日軍擊敗英軍，沿滇緬公路進至惠通橋，隔怒江同中國軍隊對峙兩年。1938年－1946年，清華大學、北京大學、南開大學喺昆明聯合辦學，叫做國立西南聯合大學。

共和國
1960年代三線建設（將工廠搬到京廣鐵路以西、長城以南、韶關以北內陸地區）時期，修通咗聯繫雲南同埋內地嘅鐵路，1966年貴昆鐵路通車，1970年成昆鐵路通車。

位置
雲南係中國最西南方嘅一個省，北回歸線穿過省境南部，全省面積394,000平方千米，佔全國4.1%。該省嘅東面係廣西壯族自治區同埋貴州省，北面係四川省，西北面係西藏自治區。雲南嘅國境線長4060千米，同3個國家接壤：西面係緬甸（主要口岸係瑞麗），南面係老撾，東南方係越南（主要口岸係河口-老街）。

地形
雲南省係一個以高原山地為主嘅省份，地形嘅類型極為多樣化，包括高原、山原、高山、中山、低山、丘陵、盆地、河谷等。其中山地大概佔84%，高原、丘陵大概佔10%，盆地、河谷大概佔6%。
雲南省嘅地勢同中國整體嘅地勢差唔多，西北高而東南低。全省最高峰係西北部迪慶藏族自治州德欽縣嘅梅里雪山，海拔6740米。最低點係河口縣嘅紅河河谷，海拔76.4米。
雲南嘅地形大體上可以以元江河谷為界，分為東西兩大部分：雲南省嘅東半部叫做雲南高原，係雲貴高原嘅一部分，平均海拔2000米左右，總體上地形呈波濤狀起伏，高原上廣泛呈現嘅係低山、丘陵景觀，喺小範圍內可以表現為起伏較為和緩嘅高原面，呢類地形相對平緩嘅地區大概佔全省總面積10%左右。雲南省嘅西半部係著名嘅橫斷山脈或稱滇西縱谷區，特徵係高山、峽谷相間。
雲南省嘅主要山脈，喺西半部有高黎貢山、怒山、雲嶺、哀牢山、無量山、梅里太子雪山、玉龍雪山、蒼山等。

河流
雲南省嘅河流分屬於6大水系：伊洛瓦底江水系、薩爾溫江水系、湄公河水系、長江水系、紅河水系同埋珠江水系。佢哋都屬於亞洲嘅主要水系，分別匯入印度洋同埋太平洋，流經雲南省嘅部分多數屬於河流嘅上游河段。而且大部分河流嘅流向係由北向南，同中國大部分地區河流由西向東嘅流向唔同。
伊洛瓦底江喺雲南西部邊境地區有3條重要嘅支流，好似雲南西北角屬於怒江州貢山縣嘅獨龍江，同埋流經德宏州以及保山市騰沖縣嘅大盈江、龍川江。
薩爾溫江喺中國境內叫做怒江，發源於西藏唐古拉山南麓，喺雲南境內長547千米，其中流經高黎貢山同埋怒山之間怒江大峽谷嘅河段長達310千米，河谷深切，水流湍急，喺德宏州潞西市流入緬甸，最後注入印度洋嘅安達曼海。
湄公河喺中國境內叫做瀾滄江，發源於西藏唐古拉山北麓，喺雲南境內長1170千米，出境後流經緬甸、老撾、泰國、柬埔寨、越南5個國家，最後注入南海。
紅河喺中國境內叫做元江，發源於大理州南部嘅山區，喺紅河州河口縣流入越南，經河內注入北部灣。元江喺雲南境內全長692千米。
長江嘅上游從青海玉樹到四川宜賓叫做金沙江，流經雲南北部嘅河段長達1560千米。
珠江嘅正源南盤江發源於雲南省曲靖附近，向西南、南，再折向東，喺羅平縣進入廣西。南盤江流經雲南嘅河段長677千米。
三江並流

湖
雲南省地理上嘅一個重要特色，係分佈有37個高原湖泊（面積超過1平方千米者），令該省成為中國西南部最多淡水湖嘅省。呢啲湖喺成因上多屬於斷層陷落湖。呢啲湖之中，面積30平方千米以上嘅湖泊有9個，最大嘅係滇池，其次係撫仙湖、洱海、星雲湖、杞麓湖、陽宗海、瀘沽湖、程海、異龍湖。

行政區
雲南省目前管轄16個地級行政單位，包括8個地級市、8個自治州；以及129個縣級行政單位，包括12個市轄區、9個縣級市、79個縣、29個自治縣。
雷添良

雷添良，香港親中派政治人物兼會計師，第十三屆港區全國人大代表，九巴創辦人雷亮家族後人。

政治立場
佢係香港親中派一員，喺2014年有份贊助慶祝中國65週年嘅官方國慶晚會。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
霍啟剛

霍啟剛，JP（粵拼：fok3 kai2 gong1，英文：Kenneth Fok，1979年7月2號—）係香港霍英東集團嘅副總裁、第七屆香港立法會議員，又係霍英東家族嘅第三代長孫，籍貫廣東番禺南沙（今日嘅廣東廣州南沙區），做過香港青年聯會主席同埋天津市政協委員。
2004年同中國跳水皇后郭晶晶交往，2012年11月8號喺香港正式註冊結婚。同年11月10號、11號分别喺廣州同香港辦過婚宴。
從2009年開始，分別做過2010年同2014年亞運會香港代表團副團長。
2016年，佢同老婆郭晶晶一齊攞咗深圳衛視節目THE AMAZING RACE第三季嘅總冠軍。

政治參與同經歷
佢係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，兼夾惹起泛民主派爭議嘅《香港國家安全法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早瓜老襯。
佢亦支持排除民主派嘅所謂『愛國者治港』同埋大幅度削減直選議席比例嘅所謂『完善選舉制度』。

選舉及提名經歷
喺2016年，佢成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。
2021年，霍啟剛參選第7屆香港立法會選舉嘅體育、演藝、文化及出版界功能界別，以195票當選，得票率接近九成。
2022年，佢喺李家超無提政綱嘅情況下，有份提名李家超參與2022年香港行政長官選舉。
霍震寰

霍震寰（Ian Fok，1949年—），係香港商界親中陣營政治人，第十三屆港區全國人大代表，霍英東二仔，香港青年聯會創會主席。

政治立場
佢係香港親中派一員。喺2014年，佢有份贊助慶祝中國65週年嘅官方國慶晚會。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
霍震霆

霍震霆，GBS，SBS，JP（英文：Timothy FOK Tsun-ting；1946年2月14號—）係已故全國政協副主席霍英東嘅大仔。香港立法會前任議員、中國香港體育協會暨奧林匹克委員會會長同多項運動界嘅公職。

簡歷
霍震霆喺香港出世，祖籍廣東番禺，喺英國米爾菲爾德學院同美國南加州大學讀書。前妻係1977年香港小姐冠軍朱玲玲，生咗三個仔，包括霍啟剛、霍啟山及霍啟仁。

政治立場
佢係香港親中派一員。喺2014年，佢有份贊助慶祝中國65週年嘅官方國慶晚會。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

申辦亞運失敗
1999年6月，霍震霆首次代表香港體育界宣布有意申辦2006年第十五屆亞洲運動會嘅主辦權；經過一年嘅努力，總耗資5000萬港元嘅申辦工作，主辦權最終由卡塔爾首都多哈贏得。有評論認為霍震霆當時未有善用中國嘅外交支援、高估咗香港嘅國際知名度同對外宣傳嘅效果。

立法會表現
立法會議員天主教監察組喺2006年10月發表《2005－2006年度監察報告》，指出霍震霆連續5年並無提出任何動議同修正案，考勤表現並不滿意。由於功能組別嘅制度設計，令功能組別嘅霍震霆較民選議員容易連任，甚至自動當選。電影業嘅馬逢國同劇團進念二十面體嘅胡恩威曾經以霍震霆漠視電影文化界別嘅利益而參選，但都挑戰席位失敗。

體育學院搬遷問題
2005年，霍震霆支持政府將現時香港體育學院嘅部分設施，改建為2008年夏季奧林匹克運動會馬術項目嘅比賽場館，體院被迫臨時遷至烏溪沙青年新村嘅臨時場館，受到香港精英運動員協會為首嘅港隊成員嚴厲批評。

名下馬匹
霍震霆為香港賽馬會會員，曾育有馬匹「全運」、「靈馬」。
顏寶鈴

顏寶鈴，香港親中陣營政治人（第十三屆港區全國人大代表）、生意人。

政治立場
佢係香港親中派一員，曾經話「愛國者治港」天經地義理所當然，又支持北京大幅削減直選議席嘅所謂完善選舉制度。
2014年，佢有份贊助慶祝中國65週年嘅官方國慶晚會。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。
香港中華總商會

香港中華總商會（The Chinese General Chamber of Commerce），1900年成立，係香港一個非牟利嘅左派華商團體。
目前會員人數超過六千人，會員經營嘅業務包括製造業、進出口貿易、銀行、保險、房地產、建築、資訊科技、專業服務、交通運輸、食品、百貨批發零售、飲食服務同旅遊業等。

支持《港區維護國家安全法》
中總嘅政治立場係香港親共意識，2020年，曾經支持北京未經諮詢或香港市民同意而強行訂立，同時引起泛民主派、歐美列強一致負評嘅《港區維護國家安全法》。
馬豪輝

馬豪輝，香港親中派政治人物，第十三屆港區全國人大代表。

政治立場
佢係香港親中派一員，有份贊助慶祝中國65週年嘅官方國慶晚會。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。
馬逢國

馬逢國，GBS，SBS，JP（1955年7月2號—[未記出處或冇根據]），係香港電影人同親中派政治人物，做過香港藝術發展局主席、香港電影發展局主席，第1、2、5、6、7屆香港立法會議員，第十三屆港區全國人大代表，亦係新世紀論壇召集人。
佢係寰亞電影公司七位創辦人其中之一（另外六名係莊澄、馮永、Nick James、陳子良、廖永亮同埋鍾再思）。

生平
馬逢國喺香港理工學院（現香港理工大學）土木工程系畢業，畢業後加入鳳凰影業工作，後來隨公司合併重組加入銀都機構，其間曾經監製《最後的貴族》、《秋菊打官司》等膾炙人口嘅電影，亦曾擔任公關、發行同埋管理等職務。

向機場保安施壓違反國際民航規定
2018年5月21號朝早，馬喺香港機場搭飛機前往北京，過安檢嘅時候以議員身份向機場保安施壓，等佢可以違反國際民航規定，帶住一個200毫升裝住髮膠嘅嘜上機。事件喺24號俾傳媒踢爆。

否認六四屠殺言論
睇埋：對六四屠殺嘅否認同讚許
2021年6月2號，馬逢國公開表示愈來愈接受六四無死人，又話自己係睇到好多外國報道得出嘅真相，當年有好多假消息、假新聞。當年喺北京見證事件嘅前學聯代表陳清華就形容同樣曾經係學聯成員嘅馬逢國背棄理想，又話佢嘅言論好「技術性」，只表示天安門廣場無死人，但自己當時就喺天安門廣場有一名工人被解放軍遭一槍打死。

政治立場
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。

選舉同提名經歷
佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(有關全國性團體香港成員的代表)。
馮丹藜

馮丹藜，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
馮華健

馮華健（Fung, Daniel R.，1953年6月—），SBS，SC，JP係香港資深大律師，中國人民政治協商會議全國委員會（簡稱全國政協）委員特邀香港人士（第十屆至今）。

履歷
馮華健1994年成為香港頭一位唐人律政專員，1997年成為特區頭一位法律政策專員，負責制訂香港政府嘅法律政策。1998年離開政府，先後喺哈佛大學擔任訪問學者同喺耶魯大學擔任高級訪問院士。1999年年中創立「中國法律協會」，並成為創會會長。2002年至2008年做廣播事務管理局主席。
馮華健多次喺重大訴訟處代表香港政府，包括1998年指立法會議事規則違反《基本法》；2004年喺領匯事件處代表香港房屋委員會。喺2009年又代表過電訊盈科小股東成功阻止電訊盈科私有化。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。
高寶齡

高寶齡，香港親中派政治人物，祖籍廣東潮汕，婦女事務委員會委員、九龍社團聯會永遠會長、文化力量主席。曾經做過中國全國港區人大、油尖旺區議會委任議員兼副主席。

政治立場
佢係香港親中派成員，2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。
高靜芝

高靜芝，香港親中派人士。

政治參與同經歷
佢係香港親中派嘅成員，2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。

家庭
高靜芝喺六名兄弟姊妹入面，排行第四。 同盧氏丈夫育有兩名女兒。兩名女兒都喺美國麻省理工大學讀書。
黃友嘉

黃友嘉，GBS，BBS，JP（英文：David Wong Yau Kar，1957年10月—）係香港企業家同政治人物。老頭係政商界人士黃保欣。

部分公職
爾個係動態嘅未完成一覽表，內容可能隨時會變，所以呢個一覽表可能都唔會補充完整。歡迎你隨時修改並補返來源。
中國和平統一促進會香港總會會務顧問
強制性公積金計劃管理局主席（任期由2015年3月17號起）
第十二屆香港特別行政區全國人民代表大會代表
第十三屆香港特別行政區全國人民代表大會代表
金融領導委員會委員
行政長官創新及策略發展顧問團成員
香港金融管理局外匯基金諮詢委員會委員
香港教育大學校董會主席（任期由2021年1月1號起）
香港中華文化總會名譽會長

政治立場
佢係香港親中派一員。

選舉及提名經歷
喺2016年，佢有份提名林鄭月娥參與2017年香港行政長官選舉。
喺政府大幅度削減直選議席比例同埋限制民主派參選嘅首次立法會選舉，佢提名陳進雄。
喺2021年9月，佢成為香港特别行政區選舉委員會委員(港區全國人大代表)。
黃曼霞

黃曼霞，香港親中派人士。

政治立場
佢係香港親中派成員，2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。
黃玉山

黃玉山，香港親中派政治人物兼法律界人士。

政治立場
佢係香港親中派一員。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會法律界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
黃英豪

黃英豪，BBS，JP（Kennedy Wong，1963年2月23號—），係香港建制派（傳統親中派）政治人物、執業律師、生意人，第七屆立法會議員（進出口界）、第14屆港區人大代表，民主建港協進聯盟成員、新世紀論壇副召集人，廣東台山人，黃笏南家族後人，家姐黃英琦曾經做過灣仔區議會主席。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會進出口界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。同年參選第7屆香港立法會選舉嘅進出口界功能界別，結果順利當選，成功喺黃定光手上接棒。
2022年，佢喺李家超無提政綱嘅情況下，有份提名李家超參與2022年香港行政長官選舉，同年12月當選第14屆港區人大代表。
龍子明

龍子明，香港親中派政治人物兼保險界人士，依家係宏利金融高級行政區域總監。
佢不時獲邀請分享壽險經營之道同心得，喺內地曾出版兩本有關保險題材嘅書籍，包括《致勝》同《守正出奇》。

早年生涯
佢曾經喺一次訪問入面睇到自己以前好反叛，成績又差，差啲誤入岐途，中三個陣甚至被踢出校，但去到第二間學校就好彩得到其他老師嘅重視，之後成績有進步，高中畢業後就投考懲教署，期間半工讀喺樹仁學院完成法律及行政專業高級文憑。去到1990年，佢離開政府投身保險界。

政治立場
佢係香港親中派一員，曾經公開支持並幫手舉行活動推廣北京未經諮詢或香港人同意強行訂立嘅《港版國安法》，，又以「黑暴」形容爭取民主嘅香港反送中運動。對於一啲指《港版國安法》可能損害香港人權利嘅說法，佢甚至揚言「宜緊不宜鬆」。
佢亦曾經喺訪問入面提到，佢喺仔女細個嘅時候就培養佢哋要多認識國家。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
喺2021年香港立法會選舉，佢提名咗林順潮。

家庭
佢已經結咗婚。兒子龍允生不時同佢一齊接受一啲媒體嘅訪問，另外仲有一個仔（龍允浩）。
龍眼洞

龍眼洞（洞讀董，粵拼：lung4 ngaan5 dung2），又叫龍洞（lung4 dung2），係中國廣東省廣州市嘅地名，喺天河區華南快速幹線同廣河高速交界附近。村大姓係樊氏。

史
據考4000幾年前經有人落腳呢度，掘出過唔少新石器時期嘅文物，有成1300幾年歷史，係喺廣州度搵到嘅其中一個最早有人生活嘅地頭，所以嗌做廣州第一村。
而清代陣喺東圃地區嘅棠下、前進、車陂、新塘、龍洞等各鄉，唔少係有買家僕嘅風俗，龍洞鄉會叫啲家僕做家山娣（同成個家山即家族服務咁解），俗語有話家山有福才有娣使喚，認為係有多啲家山娣家族就會顯赫啲。宜家嘅天河區有成22條村，舊日就係龍眼洞村啲娣至多。

名
龍眼洞一名出處，而家有7種講法：
大清同治十年（1871年）嘅番禺縣誌：火爐山隔籬有座龍峒山而改成噉。
民國《白雲、越秀二山合誌》：個村之前種咗好多龍眼響度。
龍眼洞村樊氏族譜：之前嗌過龍峝、龍峒、龍陽鄉、龍洞村，但北宋徽宗年代（1101～1120年）嗌過烏涌龍眼洞村。
龍眼洞村民：羅浮山、太和嶂、洞旗峯、白雲山、重有好多群山夾埋一齊，好似條龍噉。喺個村西邊，有座山直線落到村入面，而個村喺龍眼上面。
風水學：由於個村地理環境係四面環山（又叫「龍」）、中間搞出個竇（盆地仔，又叫洞），所以綜合一齊嗌成噉嘅名。
地形同地貌：村南北向，長800m，闊300m。村中心嘅崗似龍頭，左右兩崗（元頭崗同西元崗）似對龍眼，前面嘅蒲崗似龍條鼻。
龍眼洞村民：出喺「九龍歸洞」一詞。

古
龍眼洞除飛鵝嶺遺址呢個新石器時代遺址，仲留低唔少古建、墓葬、廟宇（寶峰堂有成1360年歷史）祠堂（貽燕堂有成400年歷史）、一洞樊公祠至德堂（至德學校——龍洞小學嘅前身，1919年創立，舊番禺縣最早興辦嘅四間國民小學之一）。

其他
石門禪院，舊日嘅龍洞八景之一，原址龍洞村大壺嶂山南，唐貞觀年間開始起出來，到明萬曆四十六年（1618年）重修，1930年代畀日軍拆毀，剩低嘅屋宇喺後尾整華南快線石門隧道嗰時徹底鏟曬。喺2012年龍洞村提出起返禪院，2014年1月公示咗重建規劃，到2016年左右起返好，係做佛教嘅活動場地。

左近公園
龍眼洞森林公園：喺龍洞西面山東坡，入邊有臥龍湖、藏龍湖、迎龍湖三個水庫，供食水畀四圍地方。
華南植物園
廣東樹木公園
金在中

金在中（1986年1月26號—），係大韓民國嘅一個男藝人同歌手。
王亞明

王亞明(Jeffrey)，香港親中派政治人物。
賴彥宗

賴彥宗，香港親中派政治人，2023年香港區議會選舉後被政府委任做區議員。
新西敏站

新西敏站（英文：New Westminster Station；或譯「二埠站」）係加拿大溫哥華架空列車嘅一個車站，位於新西敏哥倫比亞街同第8街嘅交界處。架空列車通車初期曾經係東終點站。
T Town

T Town係香港一個購物商場，地址係天水圍天華路30到33號。一期同二期喺1999年到2000年陸續起好，啱啱起好嗰陣，商場叫頌富商場（英文：Chung Fu Shopping Centre），到2010年先改成頌富廣場（英文：Chung Fu Plaza）2017年3月改做而家嘅名。
因為呢個商場夾喺天頌苑同埋天富苑中間，所以叫「頌富廣場」。頌富廣場分做一期同二期，跨過天水圍新市鎮南部同北部，有三層咁高，建築樓面面積係36,700平方米。
起呢個商場嘅係香港房屋委員會，佢曾經係呢個商場嘅業主，重管埋個商場。但係2005年之後，房委會就將佢交畀領匯打理。
當勞侵

當勞莊侵（Donald John Trump，1946年6月14號—）係現任（第47任）美國總統，曾經係第45任美國總統（2017年到2021年）。喺踏入政壇前，當勞侵係企業家、主持人同作家，亦係侵集團董事長同總裁，同創立侵娛樂集團（英文：Trump Entertainment Resorts），曾經擔任NBC真人騷《飛黃騰達（英文：The Apprentice (American TV series)）》主持人。
佢喺第一個總統任期期間，對嚟自幾個穆斯林為主國家嘅公民實施旅遊禁令、擴建美墨邊界圍牆同實施移民家庭分離政策。外交方面，佢對中國發動貿易戰、令美國退出氣候、貿易同伊朗核計劃相關嘅協議，並同北韓領導人金正恩會晤。喺武漢肺炎疫情期間，佢公開淡化疫情嘅嚴重性而引嚟批評。佢分別喺2019年因為濫權同妨礙國會，同埋喺2021年因為煽動叛亂俾眾議院彈劾，但兩次都俾參議院判無罪。第一個任期之後，佢俾史學家評為美國史上最差嘅總統之一。

細個同埋背景
當勞侵響紐約軍事學院（英文：New York Military Academy）嘅畢業相
當勞侵響紐約市皇后區牙買加醫院醫療中心出世，係屋企二仔，有兩個家姐、一個大佬同埋一個細佬，老豆係德國人後代，而阿媽就係蘇格蘭人後代，祖先係蘇格蘭國王占士四世，所以當勞侵都算得上係混血。佢13歲嗰時，佢老豆決定送佢去紐約軍事學院（英文：New York Military Academy）。而佢響學校嘅表現好好，曾經係學校嘅棒球隊隊長，出名棒球手Ted Dobias重當眾讚當勞侵好有天份。響佢四年班嘅時候，佢升到軍校生上尉（即係未來嘅軍官）。
但係後嚟佢決定唔從軍，轉讀經濟金融科，畢業之後就到佢老豆間公司打工。2008年2月27號同恆大集團搞過戰略合作。

第45任美國總統任期
當勞侵喺2015年6月16號宣佈競選2016年美國總統選舉嘅共和黨初選，六月開始，佢喺民意調查之前領先佢嘅對手。初選期間，當勞侵一路大幅領先，隨住2016年5月頭最後兩位對手宣佈認輸，最後令佢成為共和黨正式參選人，同民主黨嘅希拉莉對決，最後響同年11月打敗希拉莉，當選總統。佢既係歷嚟最大年紀嘅美國總統，亦係頭一位之前無做過任何政府或者軍隊官職嘅美國總統。
2019年7月中，因為佢嘅推文含有被懷疑係嘅種族歧視成份，喺幾日後眾議院就讉責佢。
2020年，美國武肺大爆發，佢多次唔肯戴口罩而惹起爭議。終於喺7月，佢戴口罩示人，但去到10月佢仍然染病，其後好快好返。
喺2020年末嘅總統選舉，佢輸咗畀對手祖拜登。佢指控選舉出現舞弊，但選舉部門同法院唔受理，佢最終同意有序交出權力。臨卸任前，佢因為煽動支持者闖入國會，成為第一個畀眾議院彈劾兩次嘅總統，但都俾參議院宣告無罪。
總結喺佢第45任美國總統四年任期期間，佢推行咗唔少出格嘅政策，並引起巨大爭議，例如：
將駐以色列大使館搬到耶路撒冷（之前幾位總統都係講完唔做，驚為中東帶來不穩）
多個阿拉伯國家同以色列和解，以及卡塔爾同沙特阿拉伯和解；繼而從中東撤軍
發動中美貿易戰，因為中共唔遵守加入世貿嘅承諾
退出巴黎氣候協定，因為中共唔遵守協定
退出伊朗核協議，因為伊朗唔遵守協議
退出世衛，因為世衛同中共夾埋隱瞞武漢肺炎疫情，搞到全球瘟疫大爆發
同北韓嘅金正恩會晤
簽署第13769號行政命令，喺嗰項行政命令90日內禁止來自利比亞、伊朗、伊拉克、索馬里、蘇丹、敘利亞、也門等穆斯林世界7國嘅公民入境美國
簽署第13936號行政命令，制裁一班侵犯人權同破壞香港自治嘅中共同香港官員（中共強行通過港版國安法鎮壓香港反送中運動）
為阻擋中美洲非法移民而喺墨西哥邊境起圍牆

平民時期
2024年7月13號，當勞侵喺賓州 Butler 嘅競選集會上面遇到槍擊，俾人意圖刺殺，耳仔受傷。槍擊事件發生咗之後，當勞侵喺特工掩護離開嘅時候，一路講「Wait, wait, wait」，然後佢一路舉起拳頭，一路講講「fight」，呢個動作俾唔少傳媒拍到，令當勞侵形象大升。佢後來喺當地嘅一間醫院接受治療，證實咗佢一切正常。一個集會嘅觀眾中槍死咗，另外兩個人受傷。槍手亦都俾特工當場射殺死咗。 FBI 已經確認咗槍手喺當地嘅20歲青年 Thomas Matthew Crooks。
2024年11月6號，當勞侵喺第60屆美國總統選舉當選第47任美國總統，令佢成為繼格羅弗克里夫蘭後第二位贏到唔相連任期嘅總統，同埋成為美國歷史上就職年齡最老嘅總統。

屋企成員
祖先：
爺爺  費德里克侵（Frederick Trump、原名Friedrich Drumpf，德國人，1869年3月14號—1918年5月27號）
老豆  費德里克・克里斯特侵（英文：Fred Trump）（Frederick Christ Trump，1905年10月11號—1999年6月25號）
阿媽  瑪麗・安妮・麥克勞德侵（英文：Mary Anne MacLeod Trump）（Mary Anne MacLeod Trump，蘇格蘭人，1912年5月10號—2000年8月7號）
叔叔  約翰・喬治侵（英文：John G. Trump）（John George Trump，1907年8月21號—1984年2月21號）
家姐  瑪麗安・侵・巴利（英文：Maryanne Trump Barry）（Maryanne Trump Barry，1937年4月5號—）
老婆：
伊凡娜侵（Ivana Trump，1949年2月20號—2022年7月24號）
馬拉侵（英文：Marla Maples）（Marla Trump，1963年10月27號—）
美蘭妮亞侵（Melania Trump，1970年4月26號—）
仔女：
細當勞侵（英文：Donald Trump Jr.）（Donald Trump Jr.，1977年12月31號—）
伊凡卡侵（Ivanka Trump，1981年10月30號—）
艾力侵（英文：Eric Trump）（Eric Trump，1984年1月6號—）
蒂芬尼侵（英文：Tiffany Trump）（Tiffany Trump，1993年10月13號—）
巴倫侵（Barron Trump，2006年3月20號—），阿媽係美蘭妮亞侵。

譯名
香港民間有用粵音直譯當勞侵（粵拼：dong1 lou4*1 cam1）、當奴侵（粵拼：dong1 nou4*1 cam1）或者當撈侵（粵拼：dong1 lou1 cam1），目前淨係有《癲狗日報》採用喺新聞報道；而香港無綫電視舊陣時、CUP媒體、端傳媒有用過杜林普（粵拼：dou6 lam4 pou2），亦有媒體惡搞佢個名成「侵侵」；中國大陸就多數用特朗普（粵拼：dak6 long5 pou2），獲多數港澳傳媒跟用；臺灣同美國當地唐人就多數用川普（粵拼：cyun1 pou2）。喺美國總統選舉嘅選票入面，佢全名嘅中文譯名係唐諾德 J. 川普。
世界貿易組織

世界貿易組織（簡稱做世貿組織或者世貿；英文：World Trade Organization，簡稱做WTO）係負責監督住成員經濟體之間執行各種貿易協議嘅一個國際組織，1995年成立，前身係1948年開始實施嘅《關稅及貿易總協定》個秘書處。世貿總部喺瑞士日內瓦，截至2016年7月29號總共有164個成員。

職能
通過貿易嚟推動增長係世貿組織（WTO）最緊要嘅職能。其他重要職能包括：
佢負責睇實覆蓋協議嘅實施、管治同運作（不過喺2001年12月中國加入WTO嗰陣，佢唔使負責執行任何協議）
佢畀個場會員國傾生意同搞亂爭端。
另外，世貿組織有責任查核同宣傳各國嘅貿易政策，通過喺全球經濟政策制定入面監察，確保貿易政策連繫得起來同夠透明。 世貿組織另一個優先嘢係通過技術合作同訓練，幫發展緊、最唔發達同低收入嘅轉型國家適應WTO嘅規矩同紀律：
世貿組織要搞亂呢個協議同多邊貿易協議嘅實施、管治同運作，並推前佢嘅目標，同時亦要畀框架畀多邊貿易協議嘅實施、管治同運作。
世貿組織要畀個場畀會員國之間就附件協議入面講到嘅多邊貿易關係傾計。
世貿組織要管《解決爭端規矩同程序嘅諒解》。
世貿組織要管貿易政策檢討機制。
為咗喺全球經濟政策制定入面有更大連繫，世貿組織要同國際貨幣基金會（IMF）同國際復興開發銀行（IBRD）同佢嘅附屬機構好好合作。
以上五項係世界貿易組織嘅額外職能。隨住全球化喺而家社會繼續搞，一個國際組織嚟管貿易系統嘅必要性真係好重要。隨住貿易量多咗，因為各國貿易規矩唔同，會出保護主義、貿易壁壘、補貼、知識產權等問題。世界貿易組織喺呢啲問題出嗰陣，就做各國之間嘅中間人。WTO可以話係全球化嘅產物，亦係而家全球化社會入面最重要嘅組織之一。
世貿組織仲係經濟研究同分析嘅中心：佢會定期喺年刊同特定主題嘅研究報告入面，評估全球貿易嘅情況。 最後，世貿組織同布雷頓森林體系嘅另外兩個部分，即IMF同世界銀行，合作得好緊密。

主要刊物
世貿組織（WTO）以出產權威嘅年報出名，呢啲報告幫到解釋全球貿易嘅複雜性。對於同貿易政策同趨勢有關或者有興趣嘅人嚟講，呢啲文件真係好重要。

世界貿易報告
《世界貿易報告》係世貿組織嘅一項重要刊物。佢深入研究當前嘅貿易趨勢同政策挑戰，畀到全面嘅見解，講述全球多邊貿易系統同佢嘅社會經濟影響嘅演變。

世貿組織年報
《世貿組織年報》集合咗組織全年嘅活動、運作同進展嘅完整概覽。關於WTO預算同人力資源嘅詳細報告，顯示咗佢喺全球貿易管理方面對透明度同問責制嘅承諾。

世界貿易統計回顧
《世界貿易統計回顧》取代咗之前出過嘅《國際貿易統計》。作為WTO每年貿易數據嘅首要來源，佢提供咗對世界貿易最新發展嘅深入分析同統計數據，證明係全球貿易資訊嘅一個唔可或缺嘅資源。

貿易系統嘅原則
世貿組織為貿易政策定咗個框架；佢唔係為結果定調或者指定具體嘅內容。換句話講，佢關注嘅係定立「貿易政策」嘅規矩。要明白1994年前嘅GATT同WTO，五個原則特別重要：
無歧視。呢個有兩個主要部分：最惠國（MFN）待遇同國民待遇。呢兩個原則都嵌入咗WTO關於貨品、服務同知識產權嘅主要協議入面，但佢哋嘅具體範圍同性質喺呢啲領域之間有啲唔同。最惠國規則要求WTO會員國要對所有其他WTO會員國嘅貿易用相同嘅條件，即係話一個WTO會員國要將某類產品貿易中最優惠嘅條件畀晒所有其他WTO會員國。 「畀咗某人一個特別優惠，你就要對所有其他WTO會員國都咁做。」 有啲例外情況，例如當國家參與自由貿易協議，或者畀發展中國家優惠待遇時。 國民待遇就係話進口貨品唔應該比本地生產嘅貨品受到唔利嘅待遇（至少喺外國貨品進入市場之後），呢個係為咗解決非關稅貿易壁壘（例如技術標準、安全標準等對進口貨品嘅歧視）。
互惠。呢個反映咗想限制因最惠國規則可能出現嘅搭便車，同時又想攞到更好嘅外國市場准入。相關一點係，對於一個國家嚟講，談判嘅收益要大過單方面自由化嘅收益；互助讓步係為咗確保呢啲收益會實現。
有約束力同可執行嘅承諾。WTO會員國喺多邊貿易談判同加入時作出嘅關稅承諾，會列喺一個叫做讓步清單（列表）嘅法律文書入面。 呢啲清單定咗「上限約束」：一個國家可以改動佢嘅約束，但要同貿易夥伴談判，可能要賠償佢哋因貿易損失。如果唔滿意，投訴嘅國家可以啟動WTO爭端解決程序。
透明度。WTO會員國要公開佢哋嘅貿易規例，維持畀影響貿易嘅行政決定進行審查嘅機構，回應其他會員國嘅資訊要求，並將貿易政策嘅變動通知WTO。呢啲內部透明度要求通過貿易政策審查機制（TPRM）嘅定期國別報告（貿易政策審查）得到補充同便利。 WTO系統仲試圖提高可預測性同穩定性，唔鼓勵使用配額同其他限制進口數量嘅措施。
安全閥。喺特定情況下，政府可以限制貿易。WTO嘅協議准許會員國採取措施保護唔單止環境，仲有公眾健康、動物健康同植物健康。
呢方面有三類條文：
容許用貿易措施達到非經濟目標嘅條文；
確保「公平競爭」嘅條文；會員國唔可以用環境保護措施作為掩飾保護主義政策嘅手段。
容許因經濟理由干預貿易嘅條文。
對最惠國原則嘅例外仲容許對發展中國家、地區性自由貿易區同關稅同盟嘅優惠待遇。:fol.93

組織架構
世貿組織（WTO）嘅最高權力機構係部長級會議，呢個會議至少每兩年要開一次。 最近一次部長級會議喺2022年6月喺日內瓦開咗。
喺每次部長級會議之間，日常工作由三個機構負責，呢三個機構嘅成員都係一樣，只不過佢哋根據唔同嘅職權範圍設立：
總理事會
爭端解決機構
貿易政策審查機構
總理事會，截至2020年嘅主席係紐西蘭嘅David Walker， 下設以下負責唔同範疇委員會嘅附屬機構：
貨品貿易理事會：貨品理事會管轄下有11個委員會，每個都有特定任務。所有WTO會員都參與呢啲委員會。紡織品監察機構同其他委員會分開，但仍然喺貨品理事會管轄下。呢個機構有自己嘅主席同只有10個成員，仲有幾個同紡織品相關嘅小組。
知識產權貿易相關理事會：提供WTO內有關知識產權嘅資訊、TRIPS理事會活動嘅新聞同官方記錄，以及WTO同其他國際組織喺呢一行嘅合作詳情。
服務貿易理事會：服務貿易理事會喺總理事會嘅指導下運作，負責監督服務貿易總協定（GATS）嘅運作。佢對所有WTO會員開放，可以根據需要設立附屬機構。
貿易談判委員會：貿易談判委員會（TNC）係處理當前貿易談判回合嘅委員會。主席係WTO嘅總幹事。截至2012年6月 (2012-6月)[update] 呢個委員會負責多哈發展回合。
服務理事會有三個附屬機構：金融服務、本地規例、GATS規則同具體承諾。 理事會有幾個唔同嘅委員會、工作小組同工作隊。 有以下委員會：貿易同環境；貿易同發展（最不發達國家分委會）；地區貿易協議；國際收支限制；同預算、財務同行政。有以下工作隊：加入。有以下工作小組：貿易、債務同金融；同貿易同技術轉移。
截至2022年12月31日，WTO常規預算下嘅員工數目係340個女同283個男。

決策過程
世貿組織形容自己係「以規則為基礎、會員主導嘅組織——所有決定由會員政府作出，規則係會員之間談判嘅結果」。 WTO協議預見咗喺無法達成共識時會投票，但共識嘅做法喺決策過程中佔主導。
Richard Harold Steinberg（2002）話，雖然WTO嘅共識治理模式提供咗法律基礎嘅初步談判，但貿易回合最終通過以權力為基礎嘅談判結束，偏向歐洲同美國，可能唔會帶來帕累托改善。
中央人民政府駐香港特別行政區聯絡辦公室

中央人民政府駐香港特別行政區聯絡辦公室（英文：Liaison Office of the Central People's Government in the Hong Kong Special Administrative Region），簡稱香港中聯辦或中央政府駐港聯絡辦，係中華人民共和國國務院響香港特別行政區嘅代表機構，總部響香港島西營盤干諾道西160號西港中心，前身係新華通訊社香港分社（喬冠華係創社社長）。
香港中聯辦喺2000年成立，前身係新華通訊社香港分社，係中央人民政府駐香港嘅三個機構之一，另外兩個分別係外交部駐香港特別行政區特派員公署（負責香港對外事務）同解放軍駐香港部隊（負責香港防務）。中聯辦喺中國內地設有三個辦事處，分別係廣東聯絡部（地點位於廣州）、深圳辦事處同北京辦事處。

簡介
中央人民政府駐香港特別行政區聯絡辦公室（簡稱中聯辦），前身係新華通訊社香港分社，喺1947年5月成立，係中央政府派駐香港嘅機構。香港主權移交之前，新華通訊社香港分社以中華人民共和國政府駐香港最高代表機構嘅身份，履行中央賦予嘅各項職責。香港主權移交之後，新華通訊社香港分社繼續作為中央人民政府授權嘅工作機構履行職責。香港特區政府喺1999年7月2號喺《政府憲報》度公布，新華通訊社香港分社係中央人民政府喺香港特區設立嘅機構之一。1999年12月28號，國務院第24次常務會議決定，將中央人民政府授權嘅工作機構新華通訊社香港分社，改名做「中央人民政府駐香港特別行政區聯絡辦公室」，簡稱「中聯辦」。

主要職能
聯繫系外交部駐香港特別行政區特派員公署同中國人民解放軍駐香港部隊。
聯繫並協助內地有關部門管理喺香港嘅中資機構。
促進香港與內地之間嘅經濟、教育、科學、文化、體育等領域嘅交流同合作。
聯繫香港社會各界人士，增進內地同香港之間嘅交往。反映香港居民對內地嘅意見。
處理有關涉台事務。

中聯辦喺香港嘅角色
睇埋：中共對香港民主派進行嘅鎅票工作
自香港主權移交后，中聯辦一直對香港內部事務作出不同形式的干預，其中包括香港各級選舉、立法會內部運作及投票意向等。但根據《基本法》第22條，「中央人民政府所屬各部門、各省、自治區、直轄市均不得干預香港特別行政區根據本法自行管理的事務。」。
就基本法第22條的規定，中聯辦於2020年4月自稱代表“中央人民政府本身”而非“中央人民政府各部门”，认为不受《基本法》第22條約束，但說法和特區政府提交立法會的文件，以及不少法律學者對有關條例的詮釋均不相符。該聲稱亦引起中聯辦在港物業應否獲豁免印花稅的爭議。

疑有香港房產交易特別待遇
内文：中聯辦在港物業爭議大角咀君匯港
中聯辦喺香港持有大量物業，其中立場新聞喺2020年7月估計，有關物業總值近34億但唔使交印花稅，引發社會關注。

插手香港書市
據港台報道，香港三大出版機構 —— 三聯書店，中華書局同商務印書館（「三中商」）及其所屬或控股嘅眾多書店同出版社都同國企或「愛國商人」有關，而實際上，三中商嘅母公司係由中聯辦透過聯合出版集團全資擁有，而多數大學書店都由三中商營運，香港眾多教科書出版商背後嘅老闆都係佢。此外，中聯辦經營香港超過半數書店，一般書籍大約有七至八成喺三中商書店售出。一啲中國大陸嘅敏感禁書如批評政府嘅書籍已經唔喺三中商發售，小數例外亦唔易喺三中商搵到。 香港電台電視部製作嘅每週新聞紀錄片電視節目《鏗鏘集》記者喺專輯中多番追問中聯辦各級官員，無直接回應，只有含糊同埋逃避反應。

喺香港逃犯條例修訂中嘅立場及相關事件
2019年反送中期間，發言支持警察同修例。當中副主任陳冬指香港應該係「購物天堂」而唔係「逃犯天堂」，支持港府盡快修例。

誤判2019社運形勢
反對逃犯條例修訂草案運動爆發初期，中聯辦、港澳辦等部門呈上去嘅形勢評估報告寫得頗為「樂觀」，但係隨住局勢升級，被指令中央感到錯愕，亦對香港局勢感到擔心。路透社喺2019年11月刊文透露，中央已喺深圳紫荊山莊設立咗一個香港危機中心，試圖繞過中聯辦以加強對港事態管理力度。中宣部回應路透社講法唔真實。

中聯辦大樓被弄污
内文：香港中聯辦大樓遭破壞事件
美國之音拍攝嘅中聯辦外牆同門牌上被人留下塗污同以蛋液畫面。
2019年7月21日香港反對逃犯條例修訂草案遊行中，一批示威者前往西營盤干諾道西中聯辦大樓外，向中聯辦招牌、中華人民共和國國徽投擲雞類、墨水、與噴漆喺牆上塗污閉路，寫上字句。香港建制派強烈譴責，批評係挑戰中央及特區政府嘅底線，嚴重侮辱國家尊嚴。泛民主派指事件反映中央喺港政策成功程度有關，中聯辦係要正視重責。香港特區政府強烈譴責示威者，批評公然挑戰國家主權。香港中聯辦及國務院港澳事務辦公室亦表示最強烈憤慨同譴責，指示威者行徑已經超越和平示威範疇。喺事後，中聯辦已派員連夜清潔地方。

元朗白衣人事件
内文：七二一元朗襲擊
香港反對逃犯條例修訂草案遊行期間，2019年7月21日當晚到翌日凌晨，元朗發生襲擊事件。一批穿著白衫、手繫紅繩之疑似黑社會成員到雞地、港鐵元朗站持械無差別襲擊途人，多人血流披面，事件中一共至少45人受傷。
7月11日，中聯辦新界工作部部長李薊貽喺十八鄉鄉事委員會就職典禮上，發言：「愛國愛港嘅村民唔好畀暴徒進入元朗搞事」，「入嚟就一定要趕佢哋走」。。襲擊事件過後，李薊貽嘅有關言論被外界質疑係中聯辦煽動或「動員」元朗嘅暴力事件，7月23日，李薊貽喺出席一場公開活動中被記者追問時一直笑唔語，對係咪涉及煽動元朗暴力事件嘅問題一概閉嘴唔答。

哪吒2香港電檢事件
中國國家電影局話過，經中聯辦同特區政府相關部門嘅「大力協調」下，舉行首映。《大城誌》調查發現，《哪吒之魔童鬧海》嘅准映證喺首映當日先批出，而整個申請電檢嘅過程，只係一日，隨即獲得批准放映，送檢流程比起其他電影前所未有咁快，按過去當局嘅服務標準計，快特快批核15倍。
畫廊

畫廊（英文：art gallery；或者淨叫 gallery，又或者講明係 commercial gallery）係賣畫嘅地方，但係賣嘅畫係會擺靚，好似擺展覽咁（不過除非係正式展覽緊，唔算係美術展）。畫廊係種零售店舖，但係其實係扮演類似藝術家經理人嘅角色，可能只會代表幾個特定畫家；畫家擺畫喺畫廊寄賣，畫廊就收佣。不過另外亦會租地方畀畫家開個展或者羣展。
中文講嘅 ｢畫廊｣ 通常係指有畫賣嘅嗰種，淨做展覽嘅叫藝術館或者美術館；英文冇分，兩種都係 art gallery（英文：art gallery）。
卡迪斯足球會

卡迪斯足球會（英文：Cádiz CF），係西班牙卡迪斯嘅一間職業足球球會，依家踢緊西班牙乙組足球聯賽。
中華人民共和國政治

中華人民共和國政治包含中華人民共和國嘅國體同政體。中華人民共和國係一個由中國共產黨領導嘅社會主義國家。香港同澳門嘅政治體制按照「一國兩制」方針，實行同中國大陸唔一樣嘅政治制度。
依照憲法，中華人民共和國國體係工人階級領導嘅、以工農聯盟為基礎嘅人民民主專政社會主義國家；中華人民共和國亦係世界上少數由共產黨一黨專政、宣揚共產主義嘅國家，而且中國共產黨喺馬克思列寧主義基礎上提出咗毛澤東思想、鄧小平理論、「三個代表」重要思想、科學發展觀、習近平新時代中國特色社會主義思想等指導思想，遵循人民民主專政、中國特色社會主義同社會主義市場經濟等方針。
中華人民共和國政體依照《中華人民共和國憲法》實行人民代表大會制度，全國人民代表大會係國家最高權力機關，閉會嗰陣由全國人民代表大會常務委員會代行大部分職權，實行民主集中制。政府重大施政由中國共產黨中央委員會所主導，閉會期間就由中央政治局同常務委員會中央委員會總書記主導兼行使職權。喺實踐中，中國共產黨領導各級行政機關、立法機關、司法機關、監察機關、人民團體、企事業單位同宗教團體等組織。國家主席係象徵性同禮儀性嘅國家代表，主席職務實際上並冇實權，全國人大常委會集體行使國家元首嘅職權。
全國人民代表大會係中華人民共和國憲法規定嘅最高國家權力機關，設有全國人民代表大會常務委員會，選舉產生兼監督行政機關（國務院）、監察機關（國家監察委員會）、審判機關（最高人民法院）、檢察機關（最高人民檢察院）、國家軍事機關（中央軍事委員會）等機構。
中共中央政治局常委會係中國最高領導層，第二十屆由七人組成，包括習近平、李強、趙樂際、王滬寧、蔡奇、丁薛祥、李希。與此同時，習近平做咗中共中央總書記之後削弱咗中共中央政治局嘅集體決策職能，變咗總書記獨裁制。
熊繼周

熊繼周，香港親中派政治人物。
佢支持並透過關愛隊對廣北京未經諮詢或香港人同意，強行訂立嘅《港版國安法》。

家庭
佢係熊式一嘅後人，老公係加拿大籍教授 Hugh Thomas。
薛由釗

薛由釗，香港親中派人物。依波路主席兼行政總裁。
亞歷山大·伊帕多夫

2013年2月，亞歷山大·伊帕多夫喺土耳其國際象棋錦標賽攞咗季軍。同年9月喺伊兹米特舉辦嘅世界青年國際象棋錦標賽入面，雖然佢喺總分13分嘅比賽攞咗10.5分，但因為比余泱漪少咗0.5分而攞咗亞軍。2014、2015年喺土耳其攞咗國際象棋冠軍。尤其喺2015年嗰屆，攞咗差0.5分到滿分嘅紀錄，比亞軍德拉根索拉（塞爾維亞文：Dragan Šolak）多咗1.5分 。2015年3月喺歐洲個人國際象棋錦標賽攞咗第7而殺入喺巴庫辦嘅2015年世界盃，嗰年嘅世界盃凈晉級到第二輪被淘汰。
2016年9月喺巴庫辦嘅世界國際象棋奧林匹克運動會入面，亞歷山大·伊帕多夫代表土耳其隊喺最後一輪比賽擊敗咗格魯吉亞隊嘅大師——Mikheil Mchedlishvili而攞咗隊史上最高嘅第六。

教育
伊帕多夫喺2014年喺夏爾奇夫攞咗烏克蘭雅羅斯拉夫智者法學院嘅學士學位。佢識講一口流利嘅俄文、烏克蘭文、西班牙文、英文同埋土耳其文。
李偉麟

李偉麟（英文Jacky、葡文Lei Wai Lon，1992年—）係個澳門人，有份創辦微辣集團，至今仍然係老闆之一，擅長導演，亦做𠹺藝員。微辣前職員劉靜儀自殺後佢名譽急速變差，好多網民鬧佢長期對公司眾人嘅惡行袖手旁觀，等到搞死咗個人又即刻以“可恨的網絡言論”等言辭狡辯，嘗試將責任推卸出街。
細欣

（佛系）細欣（葡文藝名：Ian Ian；英文花名：Pian；中文正稱：謝慧欣；葡文正稱：Che Wai Ian；女；1月7號—）係個澳門嘅KOL以及生意人（寶號：毅昇滋補養生堂、享受咖啡）。

人際關係
細欣由2009年（或更早）至2013年（或更早）同狗麟拍拖，響2012年（或更早）做左六毫子嘅朋友，由2012年（或更遲）至2016年（或更遲）同大文係情侶；由外界消息睇來，佢個人同阿晶冇仇。

學業事業
細欣響2014年由創新中學（職業高中）畢業，響2018年由倫敦藝術大學（平面設計）畢業；佢響2018年入職微辣文化有限公司，擔任過平面設計師、公關活動部部長以及項目經理（等），到左2020年變成合約藝員。
黃馨慧

黃馨慧（葡文：Wong Heng Wai；中文藝名：唯唯／慧慧；葡文藝名：Wai Wai；中文綽號：神婆唯；英文花名：Crystal；1994年6月7號—）係個澳門女KOL，經常講述西洋占卜以及算命課題；其代表作品為「生命密碼系列」。

家庭
黃馨慧係屋企嘅大家姐；二妹叫黃民馨（新）／黃馨堯（舊），三妹叫黃冠笙，四細佬叫黃冠亨（中文：黃冠亨）。

事業
黃馨慧參加太陽城集團呈獻　澳門小姐競選2019並且入左八強，響2020年開左間奶茶舖（INSTEA - Sunway GEO Avenue），響2021年開左深圳市轟龍網絡遊戲有限公司以及加入微辣文化有限公司。

學業
黃馨慧先後喺廣東外語外貿大學附設廣州市實驗外語學校以及澳門培正中學讀過書。

污點
黃馨慧響2014年喺微博發帖温和聲援讓愛與和平佔領中環，有批睇來崇拜大韓民國嘅中華人民共和國大陸網民響2018年對此猛烈抨擊，佢隨即予以鄭重道歉。
徐步文

徐步文（葡文：Choi Pou Man；中文藝稱：大文；英文藝稱：BigMan；1988年10月7號—）係個澳門男KOL，擅長打網球，喺嶺南中學讀過書，喺澳門力動文化傳播有限公司打過工；由佢主持嘅「微辣大挑戰」系列真人騷收視頗佳。
葉思男同徐步文響2021年1月11號用YouTube宣布彼此係男女朋友。響2022年7月10號，有人用Streamable發布兩段徐步文拖住個身分不明嘅女人行街嘅影片，更喺LIHKG 討論區聲稱見到佢地錫嘴，其他網民喺Instagram翻查資料，發現女方既係KOL，亦似乎係香港警嫂；為此，男方用Instagram聲明退出微辣嘅幕前工作、向該公司道謝並且向朋友道歉。到左2022年7月11號，葉思男用Instagram澄清自己同徐步文變番普通朋友已經一段時間，不過字裏行間帶有弦外之音。雖然徐步文自此冇再喺掛住微辣招牌嘅節目之中出鏡，但係有同其其他藝員喺其他作品之中一齊亮相；現時佢同微辣文化有限公司之間嘅合約嘅狀態冇公開。